**Πανελλαδικές εξετάσεις**

**Ημερήσιων Επαγγελματικών Λυκείων**

**Πέμπτη 7 Ιουνίου 2018-06-07**

**Εξεταζόμενο μάθημα:**

**Νέα ελληνικά**

**Ενδεικτικές απαντήσεις**

**Επιμέλεια: Γεωργοκίτσου Σπυριδούλα**

**Α. ΜΗ ΛΟΓΟΤΕΧΝΙΚΟ ΚΕΙΜΕΝΟ**

**1η δραστηριότητα**

**Α1**. α) Σ

 β) Λ

 γ) Λ

 δ) Λ

**Α2.** Ο τίτλος «Το ζώο που έγινε θεός» αναφέρεται στον άνθρωπο και την εξέλιξή του μέσα στην ιστορία και είναι μεταφορικός. Πιο συγκεκριμένα, στην πρώτη παράγραφο ο άνθρωπος χαρακτηρίζεται ως ένα «ασήμαντο ζώο» που με την εξέλιξη των επιστημών και της τεχνολογίας. μεταλλάχτηκε σε «κυρίαρχο» όλου του πλανήτη και απειλεί το οικοσύστημα. Επίσης, έχει αποκτήσει όλες εκείνες τις «θεϊκές ικανότητες» και «έχει κυριαρχήσει στο περιβάλλον» με την δημιουργία πόλεων και εμπορικών δικτύων. Αντί λοιπόν να τις χρησιμοποιήσει προς όφελός του, καταστρέφει και συμπεριφέρεται αλαζονικά. Επιπρόσθετα, ο συγγραφέας τονίζει πως οι άνθρωποι μοιάζουν με «αυτοδημιούργητους θεούς» που δεν λογαριάζουν τίποτα και καταστρέφουν στο πέρασμά τους κάθε τι που εμποδίζει την καλοπέρασή τους. Προβληματίζεται, λοιπόν, για την έλλειψη οικολογικής συνείδησης και υπευθυνότητας κι αυτό γίνεται φανερό από την τελευταία ρητορική ερώτηση «Υπάρχει… τι θέλουν;».

**2η δραστηριότητα**

**Α3)** Η εξέλιξη του homo sapiens: κυριολεκτικός τίτλος

Ο πλανήτης στα χέρια ενός ανεύθυνου ζώου: Μεταφορικός τίτλος

**Α4)** α)μεταλλάχθηκε

 β) ατελείωτη

γ) εξέλιξη

**3η δραστηριότητα**

**Α5)** Επικοινωνιακό πλαίσιο επιστολής: Προσφώνηση- Αξιότιμε κύριε Yuval Noah Harari, Αποφώνηση

Δείγμα προλόγου: Σας αποστέλλω αυτή την επιστολή έχοντας μόλις διαβάσει τον επίλογο του βιβλίου σας Sapiens: Μια σύντομη ιστορία του ανθρώπου, για να σας εκφράσω τις σκέψεις και τα συναισθήματά μου σχετικά με τις απόψεις σας.

**Β. ΛΟΓΟΤΕΧΝΙΚΟ ΚΕΙΜΕΝΟ**

**1η δραστηριότητα**

**Β1.** 1.Β

2.Γ

3.Β

4.Β

5.Α

6.Β

**Β2.** Το ζώο του διηγήματος φαίνεται να αναζητά με τον τρόπο του ανθρώπινη φροντίδα και προσοχή. Μόλις εντόπισε τον ήρωα στο κέντρο της Αθήνας, «Διασχίζοντας… χαρούμενη», τον ακολούθησε και έδειχνε χαρούμενο. Έχοντας παιχνιδιάρικη διάθεση, «Με προσπερνούσε… εμπιστευόταν», τον κοιτούσε επίμονα, προχωρούσε και ξαναγύριζε κοντά του. Ο ήρωας δεν ανταποκρινόταν πλήρως στα καλέσματά του ζώου. Τέλος, εκείνο δεν έχασε την αξιοπρέπειά του, παρά την επιλογή που έκανε ο ήρωας να κλείσει την πόρτα και αυτό γίνεται φανερό από τα τελευταία του βήματα και τις κινήσεις του.

**2η δραστηριότητα**

**Β3.** «Ήταν μια πρώτη ραγισματιά αμφιβολίας.» μεταφορά – Ο συγγραφέας χρησιμοποιεί στο διήγημά του μεταφορές για να κάνει τον λόγο του παραστατικό, ζωντανό, άμεσο, να ξεφύγει από την μονοτονία και να κάνει τον λόγο του πιο συναισθηματικό. Με την συγκεκριμένη μεταφορά θέλει να δείξει την ψυχική κατάσταση του ζώου, το οποίο νιώθει μια ανασφάλεια καθώς δεν ξέρει αν τελικά ο ήρωας θα το φιλοξενήσει στο σπίτι του.

**Β4.** Με την ερώτηση «Να την κάνω τι;» αποτυπώνεται η αγωνία του ήρωα για το αν θα πάρει στο σπίτι του το ζώο που συνάντησε ή όχι. Όπως αναφέρεται, ζει σε πολυκατοικία, έχει ένα μεγάλο μπαλκόνι και τίποτε άλλο. Βρίσκεται. λοιπόν, σε αδιέξοδο, γιατί από τη μία θέλει να προστατέψει το ζώο και από την άλλη νιώθει πως δεν μπορεί να ανταποκριθεί στις απαιτήσεις του. Επιπλέον, γνωρίζει πως η ανατροφή ενός ζώου αποτελεί ευθύνη και η επιλογή που τελικώς κάνει είναι γιατί σέβεται το ζώο.

Χρησιμοποιεί την ερώτηση για να δώσει ζωντάνια, αμεσότητα και να γίνουν πιο κατανοητά τα συναισθήματά του στον αναγνώστη.

**Β5.** Ο ήρωας «κλείνει έξω» το ζώο που συνάντησε στον δρόμο. Δεν νιώθει σίγουρος για το αν μπορεί να ζήσει εκείνο στο μπαλκόνι μιας πολυκατοικίας και παίρνει την απόφαση να μην το πάρει μαζί. Σε ανάλογη περίπτωση θα λειτουργούσα με τον ίδιο τρόπο, καθώς οι ανάγκες που έχουν τα ζώα είναι πολλές και για να αναλάβει κάποιος την φροντίδα ενός από αυτά χρειάζεται υπευθυνότητα. Όπως ο ήρωας, έτσι κι εγώ, θα έκλεινα με βαριά καρδιά την πόρτα, μα θα είχα καθαρή συνείδηση καθώς δεν θα μπορούσα να ανταποκριθώ στην φροντίδα ενός ζώου. Θεωρώ πως η συμπεριφορά αυτή δεν θα ήταν δείγμα δειλίας ή αδυναμίας, αλλά σεβασμού και αγάπης προς το ζώο.